# Enzo Roco

Enzo Pablo Roco Roco (Ovalle, 16 d'agost de 1992) és un futbolista professional xilè que juga com a defensa central per l'Al-Tai.

## Trajectòria esportiva

Roco va entrar al planter de la Universidad Católica el 2000, a vuit anys. Ascendí al primer equip el 2011, i va jugar el seu primer partit com a professional el 8 de maig de 2011, com a titular, en un partit que acabà 0–0 a casa contra la Unión Española i en el qual fou expulsat.
El 24 de setembre Roco va marcar el seu primer gol com a professional, en una derrota per 2–3 amb el Santiago Morning. Va consolidar-se com a titular durant les següents temporades, en les quals va jugar habitualment a la primera divisió xilena i la Copa de Xile.
El 31 de juliol de 2014 Roco va fitxar per l'Elx CF amb un contracte de cessió amb clàusula de compra, i va debutar-hi el 31 d'agost, jugant tot el partit en un empat 1–1 a casa contra el Granada CF.
El 31 de juliol de 2015 Roco va anar al RCD Espanyol, cedit per l'CD O'Higgins per un any, amb opció a compra.
El 28 de juny de 2016, Eduardo de la Torre va anunciar el fitxatge d'Enzo pel Cruz Azul.
Roco va fitxar pel Beşiktaş JK turc per quatre anys el 27 de juliol de 2018. El contracte entre el Beşiktaş i Roco fou rescindit de mutu acord el 6 de setembre de 2020. El 7 de setembre de 2020, va fitxar per un altre equip de la Süper Lig, el Fatih Karagümrük S.K..
El 9 de juliol de 2021, es va anunciar que Roco tornava a l'Elx CF, amb un contracte de dos anys, i tornaria a estar sota les ordres de Fran Escribá.

## Carrera internacional

Després d'haver jugat amb la selecció xilena Sub-17 el 2009, Roco va debutar amb Xile el 15 de febrer de 2012, sortint com a titular i jugant els 90 minuts en una derrota per 0–2 contra el Paraguai. Va marcar el seu primer gol com a internacional el 22 de març, el segon del partit en una victòria a casa per 3–1 contra el Perú.
El 13 de maig de 2014 Roco fou inclòs en la llista de 30 jugadors feta pel seleccionador Jorge Sampaoli pel Mundial 2014, però fou un dels set que finalment quedaren fora de la llista definitiva.

## Vida personal

El 8 de juliol de 2014 Roco va canviar el seu cognom Andia a Roco, en honor de la seva mare i el seu avi.

## Palmarès
### Club

* Lliga xilena: 2010
* Copa de Xile: 2011

## Referències

* ↑ «Santiago Morning aplicó duro cachetazo 3-2 a U. Católica en Santa Laura» (en castellà). El Dínamo, 24-09-2011. Arxivat de l'original el 2014-08-08. [Consulta: 1r agost 2014].
* ↑ «El Elche C.F. cierra la cesión d'Enzo Roco» (en castellà). Web de l'Elx, 31-07-2014. Arxivat de l'original el 2014-08-02. [Consulta: 1r agost 2014].
* ↑ «Elche snatch last-gasp equalsier». ESPN FC, 31-08-2014. [Consulta: 30 abril 2015].
* ↑ «Enzo Roco: “Fitxar per l'Espanyol és un pas molt important en la meva carrera”». Ara, 31-07-2015. [Consulta: 21 agost 2015].
* ↑ «Enzo Roco, quart fitxage». Espanyol's official website, 31-07-2015. [Consulta: 31 juliol 2015].
* ↑ «Declaración pública O'Higgins FC». Arxivat de l'original el 2015-08-03. [Consulta: 14 agost 2016].
* ↑ http://mexico.as.com/mexico/2016/06/28/futbol/1467129226_086229.html
* ↑ «Enzo Roco resmen Beşiktaş'ta» (en turc). NTV Spor, 27-07-2018 [Consulta: 6 setembre 2020].
* ↑ «Son Dakika: Beşiktaş'ta Enzo Roco ile yollar ayrıldı!» (en turc). Hürriyet, 06-09-2020 [Consulta: 3 setembre 2020].
* ↑ «Enzo Roco, Fatih Karagümrük'te!» (en turc). Fanatik, 07-09-2020 [Consulta: 8 setembre 2020].
* ↑ «OFICIAL | Enzo Roco, segundo fichaje del Elche CF» (en castellà), 09-07-2021. [Consulta: 9 juliol 2021].
* ↑ «Un irregular Chile cayó por 2-0 en duelo amistoso ante Paraguay» (en castellà). Emol, 15-02-2012. [Consulta: 1r agost 2014].
* ↑ «Peru loses to Chile 3–1». Peru This Week, 22-03-2012. Arxivat de l'original el 2014-08-12. [Consulta: 1r agost 2014].
* ↑ «Sampaoli names provisional Chile squad». FIFA.com, 13-05-2014. Arxivat de l'original el 2014-07-16. [Consulta: 31 juliol 2014].
* ↑ «Enzo Andía se cambió el apellido y ahora es Enzo Roco» (en castellà). Triunfo, 08-07-2014 [Consulta: 31 juliol 2014]. Arxivat 2015-02-23 a Wayback Machine. «Còpia arxivada». Arxivat de l'original el 2015-02-23. [Consulta: 23 febrer 2015].

## Enllaços externs

* Enzo Roco a National-Football-Teams.com (anglès)
* Fitxa a Soccerway